O`zbek palovi Quvaytdagi milliy taomlar festivalida g`olib bo`ldi

Quvaytda milliy taomlar festivali bo`lib o`tdi, deb yozadi "Jahon" AA.
"Navro`z" bayrami arafasida O`zbekiston elchixonasi delegasiyasi ushbu tadbirda o`z milliy stendini namoyish etdi. Festival mehmonlari bu erda respublikadagi ommabop turistik yo`nalishlar, milliy liboslar bilan tanishishdi hamda o`zbek milliy taomlaridan totib ko`rishdi.
Festival yakunida hakamlar hay`ati va qatnashchilar e`tirofiga ko`ra o`zbek palovi birinchi o`rinni qo`lga kiritdi va O`zbekiston elchixonasi esdalik sovg`alari bilan taqdirlandi.